CELEX: 62018CN0179
Language: et
Date: 2018-03-07 00:00:00
Title: Kohtuasi C-179/18: Eelotsusetaotlus, mille on esitanud Arbeidsrechtbank Gent (Belgia) 7. märtsil 2018 – Ronny Rohart versus Federale Pensioendienst

28.5.2018   
            
            
               ET
            
            
               Euroopa Liidu Teataja
            
            
               C 182/12
            
         Eelotsusetaotlus, mille on esitanud Arbeidsrechtbank Gent (Belgia) 7. märtsil 2018 – Ronny Rohart versus Federale Pensioendienst
   (Kohtuasi C-179/18)
   (2018/C 182/13)
   Kohtumenetluse keel: hollandi
   
      Eelotsusetaotluse esitanud kohus
   
   Arbeidsrechtbank Gent
   
      Põhikohtuasja pooled
   
   
      Kaebaja: Ronny Rohart
   
      Vastustaja: Federale Pensioendienst
   
      Eelotsuse küsimus
   
   Kas ELL artikli 4 lõikes 3 sätestatud lojaalse koostöö põhimõtet koosmõjus nõukogu 29. veebruari 1968. aasta määrusega (EMÜ, Euratom, ESTÜ) nr 259/68 (1) kehtestatud Euroopa Liidu ametnike personalieeskirjadega tuleb tõlgendada nii, et sellega on vastuolus liikmesriigi õigusnormid, mis ei luba töötaja tööstaažil asjaomases liikmesriigis põhineva vanaduspensioni arvutamisel arvesse võtta asjaomase isiku poolt liikmesriigis läbitud ajateenistust, kuna asjaomane isik oli ajateenistuse ajal ja ka pärast seda katkematult Euroopa Liidu ametnik, mistõttu ei vasta ta tingimustele, mis peavad liikmesriigi õigusnormide kohaselt olema täidetud selleks, et ajateenistust saaks pidada samaväärseks töötamisega?
   
      (1)  Nõukogu 29. veebruari 1968. aasta määrus (EMÜ, Euratom, ESTÜ) nr 259/68, millega kehtestatakse Euroopa Ühenduste ametnike personalieeskirjad ja muude teenistujate teenistustingimused ning komisjoni ametnike suhtes ajutiselt kohaldatavad erimeetmed (Euroopa Liidu ametnike personalieeskirjad) (EÜT 1968, L 56, lk 1; ELT eriväljaanne 01/02, lk 5).